ป่าท็อยโทบวร์ค

ป่าท็อยโทบวร์ค ( ) เป็นทิวป่าไม้และป่าเนินเขาในรัฐนีเดอร์ซัคเซิน และ นอร์ทไรน์-เว็สท์ฟาเลิน ชื่อเดิมของป่าคือ โอสนิง (Osning) ซึ่งเป็นชื่อที่ใช้มาจนถึงศตวรรษที่ 17 และเปลี่ยนมาเป็นชื่อปัจจุบันในปี 1616 เพื่อระลึกถึงยุทธการที่ป่าท็อยโทบวร์คใน ค.ศ. 9 กระนั้นนักประวัติศาสตร์ในสมัยหลังเชื่อว่าการยุทธ์ดังกล่าวน่าจะเกิดขึ้นที่คัลครีเซอมากกว่า

แฮร์มันส์เวก เป็นเส้นทางเดินป่าความยาว  ซึ่งเดินผ่าป่าท็อยโทบวร์ค เริ่มต้นที่ไรเนอในมึนสเทอร์ลันท์ ไปจบที่เลโอโพลท์สทัลใกล้กับโฮร์น-บัทไมแบร์ค

ประวัติศาสตร์ 
ใน ค.ศ. 9 ยุทธการที่ป่าท็อยโทบวร์คเชื่อว่าเกิดขึ้นในพื้นที่แถบนี้ กระนั้นสถานที่ที่เป็นจุดการยุทธ์ที่แท้จริงไม่เป็นที่ทราบแน่ชัด นักประวัติศาสตร์ชาวโรมัน กอร์เนลีอุส ตากีตุส ระบุสถานที่ที่มีการรบนี้คือ saltus Teutoburgiensis (saltus แปลว่าป่าหุบเขาในภาษาละติน) การขุดค้นในยุคหลังมาเสนอว่าการศึกอย่างน้อยในช่วงปลายเกิดขึ้นที่คัลครีเซอ ทางเหนือของโอสนาบรึค ซึ่งอยู่ห่างไปทางเหนือจากป่านี้

ในสงครามโลกครั้งที่สอง ราล์ฟ เอลเลียต แห่งกองพลแมนเชสเตอร์ (และต่อมาในภายหลังกลาบมาเป็นนักวิชาการที่มีชื่อเสียง) ได้รับบาดเจ็บอย่างหนักขณะรบในแถบท็อยโทบวร์ค เกือบเสียชีวิต ก่อนจะได้รัลการกอบกู้สำเร็จหลายชั่วโมงต่อมา"REL34679 – University of St Andrews medallion for Honours English, 1947–48: R W V Elliott". Australian War Memorial. Retrieved 20 August 2010.

ปัจจุบัน ป่าท็อยโทบวร์คประกอบด้วยเขตอนุรักษ์สวนป่าสองแห่งซึ่งกินพื้นที่รวมกันเป็นเกือบทั้งหมดของท็อยโทบวร์ค ได้แก่ แทร์ราพุงคท์ฟีทา ซึ่งกินพื้นที่ของป่าระหว่างบีเลอเฟลท์ กับ โอสนาบรึค และท็อทโนบวร์ควัลท์/เอ็กเกอเกบีร์เกอ กินพื้นที่ระหว่างบีเลอเฟลท์ถึงแม่น้ำดีเมิล

อ้างอิง

หมวดหมู่:ป่าในประเทศเยอรมนี
หมวดหมู่:รัฐนีเดอร์ซัคเซิน
หมวดหมู่:รัฐนอร์ทไรน์-เว็สท์ฟาเลิน